
ΑΠΟΦΑΣΕΙ Σ 

Αρίθ, 12030 Φ. 109.1 

Ρύθμιση θεμάτων συνεργασίας του Πυροσβεστικού Σώ¬ 
ματος με τις Ένοπλες Δυνάμεις, την Ελληνική Αστυνο¬ 
μία, τη Δασική Υπηρεσία, τους Ο. Τ.Α., τις Υγειονομικές 
Υπηρεσίες και άλλους φορείς και πρόσωπα που παρέ¬ 
χουν τις υπηρεσίες τους για την πρόληψη και κατα¬ 
στολή των δασικών πυρκαγιών». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΕΘΝ. ΑΜΥΝΑΣ, ΟΙΚΟΝΟΜΙΚΩΝ, 
ΓΕΩΡΓΙΑΣ, ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΔΗΜ. ΤΑΞΗΣ 

Έχοντας υπόψη: 

1, Τις διατάξεις: 

α. Του άρθρου 7 παρ. 1 του Ν. 2612/1998 «Ανάθεση της 
δασοπυρόσβεσης στο Πυροσβεστικό Σώμα και άλλες 
διατάξεις» (Α' 112) 

β. Του άρθρου 15παρ.7του Ν.2362/1995 (Α'247) «Περί 
Δημοσίου Λογιστικού, Έλεγχος των δαπανών του Κρά¬ 
τους και άλλες διατάξεις». 

γ. Του άρθρου 29Ατου Ν, 1558/1985 «Κυβέρνηση και 
Κυβερνητικά όργανα» {Α' 137), το οποίο προστέθηκε με το 
άρθρο 27 του Ν. 2081/1992 {Α' 154) και αντικαταστάθηκε 
από το άρθρο 1 παρ.2α του Ν. 2469/1997 (Α' 38). 

δ. Του Ν. 2344/1995«Οργάνωση Πολιτικής Προστασίας 
και άλλες διατάξεις» (Α'212) όπως τροποποιήθηκε και συ¬ 
μπληρώθηκε μετηναριθ. 288/23-12-96 (Α'285) πράξη του 
Υπουργικού Συμβουλίου, 

ε. Του ΠΑ 379/1997 «Οργάνωση Γενικής Γ ραμματειας 
Πολιτικής Προστασίας» (Α'248). 

στ. Την αριθ. 2025/30-12-97 απόφαση του Υφυπουργού 
Εσωτερικών, Δημόσιας Διοίκησης και Αποκέντρωσης, 
έγκρισης του Γενικού Σχεδίου Πολιτικής Προστασίας, με 
τη συνθηματική προσωνυμία «ΞΕΝΟΚΡΑΤΗΣ» (Β' 12). 

ζ. Της με αριθ. 8211/8-3-1999 Απόφασης του Πρωθυ¬ 
πουργού και της Υπουργού Ε.ΔΑ&Α. «Ανάθεση αρμο¬ 
διοτήτων στους Υφυπουργούς Ε, ΑΔ.&Α. Λ, Τζανή και Γ, 
Φλωρίδη» (ΦΈ,Κ. 198/ Β/8-3-99). 

η. Της 5803/13-11-1998 Κ.ΥΑ «Ανάθεση αρμοδιοτήτων 
στους Υφυπουργούς Υγείας και Πρόνοιας Νικόλαο Φαρ- 
μάκη και Θεόδωρο Κοτσώνη» (Β 1178). 

θ. Της 3396/3-11-1998 Κοινής Απόφασης του Πρωθυ¬ 


πουργού και του Υπουργού Γεωργίας «Περί αναθέσεως 
αρμοδιοτήτων στον Υφυπουργό Γεωργίας Παρασκευά 
Φούντά». 

υ Της 1107147/1239/0006 Α' από 4-10-1996 (Φ Ε.Κ. 
922Β77-10-1996) Απόψαση Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών, 

2. γεγονός ότι από τς διατάξεις αυτές δεν προκαλού- 
νται πρόσθετες δαπάνες σε βάρος του Κρατικού Προϋ¬ 
πολογισμού. 

3, Την ανάγκη ρύθμισης θεμάτων συνεργασίας του Πυ¬ 
ροσβεστικού Σώματος με τις Ένοπλες Δυνάμεις, την Ελ¬ 
ληνική Αστυνομία, τη Δασική Υπηρεσία, τους Ο.ΤΑ, τις 
Υγειονομικές Υπηρεσίες και άλλους φορείς και πρόσωπα 
που παρέχουν τις υπηρεσίες τους για την πρόληψη και κα¬ 
ταστολή των δασικών πυρκαγιών, για την εξασφάλιση της 
πυροπροστασίας της Χώρας, αποφασίζουμε: 

ΑΡΘΡΟ 1 
ΓΕΝΙΚΑ 

1. Την ευθύνη για την οργάνωση του κατασταλτικού μη¬ 
χανισμού δασοπυρόσβεσης (αναγγελία - άμεση επέμβα¬ 
ση - κατάσβεση - φύλαξη) την έχει το Υπουργείο Δημόσιας 
Τάξης δια του Πυροσβεστικού Σώματος, συνεπικουρούν 
μενο στο έργο του από τους λοιπούς Κρατικούς Φορείς. 

2. Το Αρχηγείο Πυροσβεστικού Σώματος είναι το όργα¬ 
νο, το οποίο εφαρμόζει την πολιτική του Υπουργείου Δη¬ 
μόσιας Τάξης στο θέμα της αντιμετώπισης των πυρκα¬ 
γιών δασών και υλοποιεί τις σχετικές αποφάσεις. 

3.0 συντονισμός όλων των δυνάμεων πυρόσβεσης, των 
Αρχών ή Φορέων, που παρέχουν τη συνδρομή τους σε μέ¬ 
σα και προσωπικό σε μια πυρκαγιά, ανήκει στον επικεφα¬ 
λής των πυροσβεστικών δυνάμεων. 

4 Ο σχεδιασμός και η υλοποίηση των μέτρων πρόληψης 
των δασικών πυρκαϊών, αποτελεί ευθύνη των Δασικών 
Υπηρεσιών, ενώ ο αντίσΓοιχος σχεδιασμός και υλοποίηση 
των κατασταλτικών μέτρων, ώστε να εξασφαλίζεται η 
έγκαιρη επισήμανση, αναγγελία και επέμβαση, αποτελεί 
ευθύνη των υπηρεσιών του Πυροσβεστικού Σώματος. 

5. Για την αντιμετώπιση των δασικών πυρκαγιών εκπο¬ 
νούνται σχέδια πρόληψης και επέμβασης, τόσο σε κε¬ 
ντρικό όσο και σε περιοερειακό επίπεδο, τα οποία είναι 
τυποποιημένα και εντάσσονται στο γενικότερο σχέδια- 

ομό, από άποψη χώρου καί αντικειμένου, με την επι φύλα- 
ξη των άρθρων 1 και 4 του Π.Δ.379/1997, αναφορικά με 
την παρούσα και τις δύο προηγούμενες παραγράφους. 

6. Κατά τη διάρκεια της αντιπυρικής περιόδου, η οποία 
αρχίζει από 1η Μαϊου μέχρι 31 Οκτωβρίου, το Συντονιστι- 
κό Επιχειρησιακό Κέντρο Υπηρεσιών Πυροσβεστικού Σώ¬ 
ματος (Σ.Ε.ΚΎ,Π.Σ.) στελεχώνεται και από προσωπικό 
των Υπουργείων Εθνικής Αμυνας, Γεωργίας (Γενικής 
Γραμματείας Δασών και Φυσικού Περιβάλλοντος} και της 
ΕΛ.ΑΣ έτσι ώστε να λειτουργεί ως Συντονιστικό Οργανο 
όλων των δυνάμεων, που εμπλέκονται άμεσα στη δασο¬ 
πυρόσβεση, Το προσωπικό αυτό υποστηρίζει το έργο του 
Συντονιστή Αξιωματικού του Πυροσβεστικού Σώματος ε¬ 
νεργώντας ως σύνδεσμος με τις Υπηρεσίες και τις Μονά¬ 
δες του Τομέα τους για την επίτευξη της καλύτερης δυ¬ 
νατής συνεργασίας. 

7. Κατά την αντιπυρική περίοδο οργανώνονται κλιμάκια 
αεροπυρόσβεσης σε αεροδρόμια διασποράς, ώστε να ε¬ 
ξασφαλίζεται η καλύτερη δυνατή επιχειρησιακή εκμετάλ¬ 
λευση των εναερίων μέσων, που διατίθενται για τη δασο¬ 
πυρόσβεση. Στα αεροδρόμια διασποράς εξασφαλίζεται η 
απαραίτητη υποδομή για την εξυπηρέτηση του προσωπι¬ 
κού και των μέσων, 

8. Αρμόδιος για την ενημέρωση της κοινής γνώμης, ό¬ 
σον αφορά την εξέλιξη μιας δασικής πυρκαγιάς και την 
παροχή πληροφοριών από τον τόπο του συμβάντος, είναι 
ο υπεύθυνος συντονιστής Αξιωματικός του Πυροσβεστι¬ 
κού Σώματος ή, σε περίπτωση κωλύματος του, άλλος 
βαθμοφόρος ορισμένος από αυτόν. Κατά τα λοιπά ισχύει 
η αρμοδιότητα του Υπουργού Τύπου και Μ ΜΕ, σύμφωνα 
με την 2625/1998 Απόφαση του Υπουργού Εσωτερικών, 
Δημόσιας Διοίκησης και Αποκέντρωσης. 

9. Η μεν εκπαίδευση και ενημέρωση των πολιτών σε θέ¬ 
ματα πρόληψης δασικών πυρκαγιών ανήκει στην αρμο¬ 
διότητα των Δασικών Υπηρεσιών, η δε εκπαίδευση και ε¬ 
νημέρωση των πολιτών σε θέματα αντιμετώπισης δασι¬ 
κών πυρκαγιών και προστασίας των δασών από την 
πυρκαγιά ανήκει στην αρμοδιότητα του Πυροσβεστικού 
Σώματος και γίνεται από τις Υπηρεσίες του στα πλαίσια 
της ενημέρωσης για θέματα πυροπροστασίας και πρόλη¬ 
ψης ατυχημάτων αρμοδιότητάςτου. 

10. Οι πιστώσεις για την κάλυψη των ειδικών δαπανών, 
που προκαλούνται από τη συνεργασία του Πυροσβεστι¬ 
κού Σώματος με τις Ένοπλες δυνάμεις και του λοιπούς 
Φορείς τηςπαρ 1 του άρθρου 7 του ν.2612/1998 μεταφέ- 
ρονται σύμφωνα με τις κείμενες διατάξεις (άρθρο 15 
παρ.7 του Ν,2362/95) από τον προϋπολογισμό του Υ¬ 
πουργείου Δημόσιας Τάξης στον οποίον εγγράφονται 
(άρθρο 9 ν. 2612/98) στους προϋπολογισμούς των ουνερ- 
γαζομένων φορέων για την αντιμετώπιση των ανωτέρω 
δαπανών. 

ΑΡΘΡΟ2 

ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 

1. Κάθε χρόνο, εντός του μηνάς Φεβρουάριου, οργανώ¬ 
νεται σύσκεψη, στην οποία συμμετέχουν όλοι οι εμπλεκό¬ 
μενοι στη δασοπυρόσβεση Φορείς, Υπηρεσίες και Οργα¬ 
νισμοί, με ενημερωμένο εκπρόσωπό τους και στην οποία 
συ ζητούνται θέματα οργάνωσης για την ερχόμενη αντι¬ 
πυρική περίοδο. Της σύσκεψης προεδρεύει ο Υπουργός 
Δημοσίας Τάξης ή ο Γενικός Γραμματέας του ίδιου Υ¬ 


πουργείου και μπορεί να επαναληφθεί, όταν αυτό κριθεί 
αναγκαίο. 

2. Για τη σύσκεψη και με μέριμνα του Υπουργείου Δη¬ 
μόσιας Τάξης συντάσσεται πρακτικό, το οποίο αποστέλ- 
λεται εντός του πρώτου δεκαπενθημέρου του Μαρτίου 
στους συμμετέχοντες και του οποίου οι τελικές συμφω- 
νηθείσες αποφάσεις είναι δεσμευπκές για αυτούς, Ειδικά 
για τις Ένοπλες Δυνάμεις η δέσμευση ίων αποφάσεων ι¬ 
σχύει από την επικύρωσή τους από τα αρμόδια Γ ενικά Ε¬ 
πιτελεία. 

3. Το πρώτο ΙΟήμεροτου Ιουνίου η σύσκεψη της παρα¬ 
γράφου 1 επαναλαμβάνεται προκειμένου να εξεταστεί αν 
τα αποφασισθέντα στη σύσκεψη του Φεβρουάριου εφαρ¬ 
μόστηκαν και αν χρειάζεται να ληφθουν συμπληρωματικά 
μέτρα. 

4. Μετά τη λήξη της Αντιπυρικής Περιόδου στο τέλος 
του μηνός Οκτωβρίου πραγματοποιείται νέα σύσκεψη ό¬ 
λων των εμπλεκόμενων στη δασοπυρόσβεση Φορέων για 
να γίνει απολογισμός της περιόδου, να διαπιστωθούν τυ¬ 
χόν σφάλματα ή αδυναμίες και να γίνουν προτάσεις για 
βελτίωση του αντιπυρικού αγώνα της επόμενης περιό¬ 
δου. 

ΑΡΘΡΟ 3 

ΠΥΡΟΣΒΕΣΤΙΚΟ ΣΩΜΑ 

1. Εκδίδει πυροσβεστικούς κανονισμούς και διατάξεις 
για την πρόληψη και αντιμετώπιση πυρκαγιών σε δάση, 
δασικές και αγροπκές εκτάσεις καθώς και εγκυκλίους για 
την εφαρμογή του άρθρου 29 του Ν.998/1979. 

2. Κατά την αντιπυρική περίοδο, θέτει σε αυξημένη ετοι¬ 
μότητα, ενισχύει και αναμορφώνει, κατά τόπους, το μηχα¬ 
νισμό πυροπροστασίας, έτσι ώστε να καθίσταται ικανός 
για άμεση επέμβαση στις περιπτώσεις δασικών πυρκα¬ 
γιών και εξασφαλίζει σε 24ωρη βάση επικοινωνία με τις άλ¬ 
λες δυνάμεις, που εμπλέκονται στη δασοπυρόσβεση. 

3. Οργανώνει σύστημα αναγγελίας υπαιθρίων πυρκα¬ 
γιών με τη ατελέχωση των αναγκαίων παρατηρητηρίων - 
πυροφυλακίων και κατάλληλη διασπορά των οχημάτων 
και των εναέριων μέσων της Υπηρεσίας και λαμβάνει όλα 
ταπροβλεπόμενα από τις διατάξεις του άρθρου 23 έως 37 
πληντου35του Ν.998/1979, μέτρα. Ο αριθμός των πυρο¬ 
φυλακίων που θα στελεχωθούν και οι θέσεις διασποράς 
των οχημάτων γίνεται σε συνεργασία με τις Δασικές Υπη¬ 
ρεσίες. 

4. Το Αρχηγείο Πυροσβεστικού Σώματος καταρτίζει τον 
τελικό σχεδίασμά αντιπυρικής προστασίας και κατανέμει 
το απαραίτητο εποχιακό προσωπικό στις Περιφερειακές 
του Υπηρεσίες για την ενίσχυσή τους και τη στελέχωση ε¬ 
πιπλέον περιπολικών οχημάτων κο ι παρατηρητηρίων - πυ¬ 
ροφυλακίων σύμφωνα με το σχεδίασμά. 

5. Το Αρχηγείο Πυροσβεστικού Σώματος συνεργάζεται 
με το Υ.Ε.Θ.Α. και τα αρμόδια Επιτελεία, για τον καθορι¬ 
σμό των απαιτήσεων σε εναέρια και επίγεια μέσα και τη 
ρύθμιση των θεμάτων, που αφορούν τη δασο πυρόσβεση. 
Υποχρέωση του Πυροσβεστικού Σώματος είναι να διαθέ¬ 
τει στις Μονάδες Εναέριων Μέσων το απαραίτητο προ¬ 
σωπικό υποστήριξης και τα απαραίτητα υλικά για τη βελ¬ 
τίωση της αποτελεσματικότητας του νερού. 

6. Το Πυροσβεστικό Σώμα εξασφαλίζει την ημερήσια έκ¬ 
δοση δελτίου πρόβλεψης κινδύνου πυρκαγιάς επόμενης 
ημέρας για όλους τους νομούς της χώρας ή και υποδιαι- 

ρέσεις αυτών. Ο βαθμός ετοιμότητας των πυροσβεστικών 
δυνάμεων προσαρμόζεται μετά δεδομένατου δελτίου αυ¬ 
τού και σύμφωνα με τον υφιστάμενο σχεδίασμά, 

7. Οι κατά τόπους Διοικήσεις Νομών Πυροσβεστικών Υ¬ 
πηρεσιών υποβάλλουν στις οικείες Νομαρχιακές Αυτοδι¬ 
οικήσεις, με κοινοποίηση στο Γραφείο Πολιτικής Προ¬ 
στασίας της Περιφέρειας τους μέχρι τέλους Μαρτίου κά¬ 
θε έτους το συνολικό σχεδίασμά για την άμεση αναγγελία 
και καταστολή των πυρκαγιών δασών και γενικότερα της 
υπαίθρου. Ο σχεδιασμός περιλαμβάνει την περιγραφή 
των μέσων και των δυνάμεων όλων των εμπλεκόμενων 
Φορέων καθώς και τον τρόπο εμπλοκής τους κατά την α¬ 
ντιπυρική περίοδο. Το σχέδιο επέμβασης θα συνοδεύεται 
και από τους απαραίτητους χάρτες, στους οποίους απο- 
τυπώνονται όλες οι δυνάμεις και τα μέσα. 

8. Όταν στην Πυροσβεστική Υπηρεσία περιέλθει η πλη¬ 
ροφορία για την έναρξη πυρκαγιάς, αυτή υποχρεούται σε 
άμεση κινητοποίηση του προσωπικού και των μέσων, που 
διαθέτει για την γρήγορη και αποτελεσματική επέμβαση 
και παράλληλα δια των αρμοδίων οργάνων της προβαίνει 
στις πιο κάτω ενέργειες: 

α. Ενημερώνει την αμέσως προϊστάμενη Πυροσβεστική 
Υπηρεσία, το Σ,Ε.Κ,Υ.Π.Σ. και τον οικείο Νομάρχη 

β. Εκτιμά τη σοβαρότητα της πυρκαγιάς και ζητά ανα- 
λόγως τη συνδρομή των λοιπών εμπλεκομένων φορέων 
όταν αυτή απαιτείται. 

γ. Εφόσον υπάρχουν στην περιοχή ιπτάμενα μέσα πυ¬ 
ρόσβεσης τοπικής εμβέλειας δίνει εντολή για την άμεση 
απογείωση αυτών ενημερώνοντας το Σ.Ε Κ.Υ.Π.Σ. 

δ. Διευθύνει με βαθμοφόρο της το πυροσβεστικό έργο, 
ενώ ενημερώνει το Νομάρχη και το Γενικό Γραμματέα της 
Περιφέρειας για το συμβάν, 

ε. Σε περιπτώσεις που παρευρίσκεται στο συμβάν ο Νο¬ 
μάρχης ή ο Γ ενικός Γ ραμματέας της Περιφέρειας κινητο¬ 
ποιούν τις ανάλογες δυνάμεις, που δύνανται να συμβά¬ 
λουν στη δασοπυρόσβεση και τις οποίες θέτουν υπό το 
Συντονιστή του Πυροσβεστικού Εργου {Ν.2344/95). 

στ. Εφ' όσον απαιτείται, προβαίνει στις κατά τις διατά¬ 
ξεις του άρθρου 31 του Ν.998/79 περί "επίταξης μέσων 
και προσωπικού "ενέργειες, όπως αυτές τροποποιήθηκαν 
και ισχύουν σήμερα. 

ζ. Εφ' όσον απαιτείται, ζητά από το Σ.Ε.Κ.Υ.Π.Σ./ 
Σ.Κ.Ε.Δ. την αποστολή αριθμού και τύπου εναέριων μέ¬ 
σων πυρόσβεσης ή αερομεταφερόμενης δύναμης ή και 
τα δύο καθώς επίσης ενημερώνει τις κατά τόπους Λιμενι¬ 
κές Υπηρεσίες για το χώρο και το χρόνο επιχειρήσεων υ¬ 
δροληψίας των εναέριων μέσων, εφόσον υπάρχει σχετική 
ενημέρωση, προς παροχή τυχόν βοήθειας προς αυτά και 
πρόληψη ατυχημάτων. 

9. Η Πυροσβεστική Υπηρεσία που στη περιοχή ευθύνης 
της έλαβε χώρα πυρκαγιά, μετά την οριστική κατάσβεσή 
της είναι υπεύθυνη για τη φύλαξη της καμένης έκτασης α¬ 
πό κινδύνους αναζωπύροχτης και μέχρι την οριστική απο¬ 
τροπή του κινδύνου αυτού, 

10. Ειδοποιεί εγγράφως εντός δέκα (10) εργάσιμων η¬ 
μερών από την πλήρη κατάσβεση της πυρκαγιάς, το Γενι¬ 
κό Γραμματέα της οικείας Περιφέρειας, την οικεία κατά 
τόπο Νομαρχιακή Αυτοδιοίκηση, ως και τις αρμόδιες κα¬ 
τά τόπο Δασικές Υπηρεσίες για όλες τις πυρκαγιές καθώς 
και για την καείσα έκταση σε κάθε πυρκαγιά, προκειμενου 
να ενεργήσουν σύμφωνα με το άρθρο 34 του Ν.998/1979. 


11. Συμμετέχει με πυροσβεστικό προσωπικό στη συ¬ 
γκρότηση μικτών εποχούμενων περιπόλων κατά τα οριζό¬ 
μενα στο άρθρο 9 παρ. 6 της 17961 Φ. 109,1/4 Ιουνίου 
1998 Απόφασης του Υπουργού Δημόσιας Τάξης. 

ΑΡΘΡΟ 4 

ΕΛΛΗΝΙΚΗ ΑΣΤΥΝΟΜΙΑ 

1. Σε περιπτώσεις πυρκαγιών σε εξέλιξη συμμετέχει με 
την εφαρμογή μέτρων τροχαίας για τη διευκόλυνση της 
κίνησης των πυροσβεστικών οχημάτων και των οχημάτων 
άλλωνφορέων, που εμπλέκονται στην καταστολή. Επίσης 
εκτρέπει τη ροή κυκλοφορίας των λοιπών οχημάτων μέ¬ 
σω άλλων οδών, προς αποφυγή εγκλωβισμού αυτών στην 
πυρκαγιά. 

2. Προληπτικά λαμβάνει μέτρα για την απαγόρευση της 
κίνησης ή τον περιορισμό της σε συμπλέγματα δασών, 
μετά από συνεννόηση με την αρμόδια Πυροσβεστική Υ¬ 
πηρεσία ή με αίτημα του Συντονιστικού Κέντρου, κυρίως 
κατάπς επικίνδυνες ημέρες και ώρες. 

3. Συνεργάζεται με τους λοιπούς Φορείς δασοπυρό¬ 
σβεσης και βοηθά στην εκκένωση περιοχών, όταν απο- 
φσσισθείτο μέτρο αυτό. 

4. Ο επικεφαλής της ΕΛ.ΑΣ. στον τόπο της πυρκαγιάς 
φροντίζει, να έρχεται σε επαφή με το Συντονιστή του έρ¬ 
γου της καταστολής και συμμετέχει στο Σ.Τ.Ο. για παρο¬ 
χή κάθε άλλης συνδρομής. 

5. Διαβιβάζει στην κατά τόπο αρμόδια Πυροσβεστική Υ¬ 
πηρεσία κάθε πληροφορία, που έχει στη διάθεσή της και 
αφορά την εξιχνίαση εμπρησμού δάσους. 

6. Συμμετέχει με αστυνομικό προσωπικό στη συγκρότη¬ 
ση μικτών εποχούμενων περιπόλων, κατά τα οριζόμενα 
στο άρθρο 9 παρ. 6 της 17961 Φ. 109.1/4 Ιουνίου 1998 Α¬ 
πόφασης του Υπουργού Δημόσιας Τάξης, 

ΑΡΘΡΟ5 

ΥΠΟΥΡΓΕΙΟ ΓΕΩΡΓΙΑΣ 

Α) ΓΕΝΙΚΗ ΓΡΑΜΜΑΤΕΙΑ ΔΑΣΩΝ ΚΑΙ ΦΥΣΙΚΟΥ ΠΕΡΙ¬ 
ΒΑΛΛΟΝΤΟΣ 

1. Είναι αρμόδια για την παροχή οδηγιών και κατευθύν¬ 
σεων στις περιφερειακές δασικές υπηρεσίες για το σχε¬ 
δίασμά και την υλοποίηση των μέτρων πρόληψης των δα¬ 
σικών πυρκαγιών, συμπεριλαμβανομένων και μέτρων δια¬ 
παιδαγώγησης και ενημέρωσης του κοινού επί των 
αντικειμένων πρόληψης. 

2. Συνεργάζεται με το Αρχηγείο του Πυροσβεστικοί 
Σώματος για την κατάρτιση των πυροσβεστικών κανονι¬ 
σμών και διατάξεων, που εκδίδονται με ευθύνη του Πυρο¬ 
σβεστικού Σώματος. 

3. Συνεργάζεται με το Πυροσβεστικό Σώμα για τη συ¬ 
γκέντρωση και επεξεργασία των στατιστικών στοιχείων 
πυρκαγιών και την αποστολή τους στις υπηρεσίες της Ευ¬ 
ρωπαϊκής Ένωσης. 

4. Συμμετέχει κατά τη διάρκεια της αντιπυρικής περιό¬ 
δου με στελέχη της, εκ του Δαοολογικού προσωπικού, 
στη στελέχωση Σ.Ε.Κ.Υ.ΠΧ/Σ.ΚΈΑ σε 24ωρη βάση. 

Β ) ΠΕΡΙΦΕΡΕΙΑΚΕΣ ΔΑΣΙΚΕΣ ΥΠΗΡΕΣΙΕΣ 

1. Εποπτεύουν και καθοδηγούν τις νομαρχιακού επιπέ¬ 
δου δασικές υπηρεσίες για τη οωστή εφαρμογή των κα¬ 
τευθύνσεων και οδηγ ών του Υπουργείου για το σχεδία¬ 
σμά και την υλοποίηση των μέτρων πρόληψης των δασι¬ 
κών πυρκαγιών. 

2. Μεριμνούν για την έγκαιρη συλλογή και υποβολή 
προς την κεντρική υπηρεσία των στατιστικών δεδομένων 
των πυρκαγιών ανά πυρκαγιά και συγκεντρωτικά ανά 
15νθήμερο και ετήσια, στο τέλος του έτους. 

3. Είναι υπεύθυνες για την έγκαιρη έκδοση από το αρ¬ 
μόδιο όργανο των αναδασωτικών πράξεων, 

4. Επιμελούνται για την έγκαιρη κατάρτιση και μερι¬ 
μνούν για την έγκριση των αναγκαίων μελετών για την α¬ 
ποκατάσταση των βλαβών του δάσους από την πυρκαγιά. 

Γ) ΟΙ ΝΟΜΑΡΧΙΑΚΟΥ ΕΠΙΠΛΟΥ ΔΑΣΙΚΕΣ ΥΠΗΡΕΣΙΕΣ 

1. Καταρτίζουν και υποβάλλουν προς έγκριση στο Νο¬ 
μαρχιακό Συμβούλιο το πρόγραμμα Δημοσίων Επενδύσε¬ 
ων, το οποίο προκειμένου να αποφασίσει για έργα αντι¬ 
πυρικής προστασίας, λαμβάνει υπόψη και τη γνώμη του 
Διοικητή της οικείας Πυροσβεστικής Υπηρεσίας, η οποία 
παρέχεται μετά από συνεργασία των δύο υπηρεσιών. 

2. Αμέσως μετά την υποβολή των στοιχείων της κάθε 
πυρκαγιάς από τις Υπηρεσίες του Πυροσβεστικού Σώμα¬ 
τος, συγκεντρώνουν τα υπόλοιπα αναγκαία στοιχεία για 
τη συμπλήρωση του στατιστικού δελτίου, το οποίο και α¬ 
ποστέλλουν στη Διεύθυνση Δασών της Περιφέρειας ε¬ 
ντός προθεσμίας 20 ημερών από την έκρηξη της πυρκα¬ 
γιάς. 

3. Συγκεντρώνουν τα αναγκαία στοιχεία για *ιην εμπρό¬ 
θεσμη έκδοση της αναδασωτικής πράξης και των απαγο¬ 
ρευτικών διατάξεων βοσκής και μεριμνούν για την προ¬ 
στασία, αποκατάσταση και ανάπτυξη των καμένων δα¬ 
σών. 

4. Διαθέτουν υπαλλήλους εκ του Δασολογικού και Δα- 
σοπονικού κλάδου για τη συμμετοχή τους στο Σ.Τ.Ο., ό¬ 
ταν αυτό συγκαλείται και λειτουργεί. 

5. Παραδίδουν στις Πυροσβεστικές Υπηρεσίες χάρτες, 
που εμφανίζουν τα δάση κατά δασοπονικό είδος, τους 
δρόμους, τα σημεία υδροληψίας και γενικά την υπάρχου- 
σα υποδομή, που θα χρησιμοποιηθεί σε περίπτωση πυρ¬ 
καγιάς. Κατά το δίμηνο Δεκεμβρίου - Ιανουάριου κάθε έ¬ 
τους οι Πυροσβεστικές Υπηρεσίες ζητούν από τις οικείες 
Δασικές Υπηρεσίες την ενημέρωση των χαρτών με τα νέα 
έργα που τυχόν προστέθηκαν. 

ΑΡΘΡΟ 6 

ΥΠΟΥΡΓΕΙΟ ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

1. Το Υπουργείο Εσωτερικών, Δημόσιας Διοίκησης και 
Αποκέντρωσης {Γενική Γραμματεία Πολιτικής Προστα¬ 
σίας) έχει την ευθύνη εφαρμογής του Ν. 2344/95, και των 
εκτελεστικών αυτού Προεδρικών Διαταγμάτων και Υ¬ 
πουργικών Αποφάσεων. 

2 . Εκδίδει προς τις Νομαρχιακές Αυτοδιοικήσεις και 
τους Ο. ΤΑ εγκύκλιες οδηγίες για τη λήψη μέτρων και τον 
έλεγχο αποτελεσματικότητας αυτών που αφορούν την 
πρόληψη υπαίθριων πυρκαγιών, 

3. Στις συνεδριάσεις του Συντονιστικού Νομαρχιακού 
Οργάνου (Σ. Ν.Ο.) εξετάζονται και τα εξής επιμέραυ ς θέ¬ 
ματα: 

α. Γίνεται απολογισμός των αποτελεσμάτων της προη¬ 
γούμενης αντιπυρικής περιόδου και εκτιμάται η αποτελε- 
σματικότητα του μηχανισμού για την αντιμετώπιση των 
δασικών πυρκαγιών. 

β. Εντοπίζονται τυχόν προβλήματα στη συνεργασία με¬ 
ταξύ των εμπλεκόμενων Φορέων και Υπηρεσιών. 


γ. Παίρνονται αποφάσεις για τη βελτίωση του μηχανι¬ 
σμού καταστολής και την καλύτερη οργάνωση της πρό¬ 
ληψης των πυρκαγιών δασών. 

4, Οι Νομαρχιακές Αυτοδιοικήσεις κάθε χρόνο και μέχρι 
τέλος Φεβρουάριου: 

α. Καταγράφουν όλα τα μηχανήματα» που έχουν στη 
διάθεσή τους. 

β. Εντέλλονται τους Ο.ΤΑ, να καταγράφουν τους 
σκουπιδότοπους της περιοχής τους και να λάβουν μέτρα 
ασφαλούς λειτουργίας τους καθώς και να καθαρίζουν τα 
περιαοτικά δάση και πς ευαίσθητες περιοχές δικαιοδο¬ 
σίας τους. 

γ. Εντέλλονται τους Ο.Τ.Α,, σε συνεργασία με το Πυρο¬ 
σβεστικό Σώμα, όπως συγκροτούν και οργανώνουν ομά¬ 
δες πολιτών για την παροχή συνδρομής στην πρόληψη 
και καταστολή δασικών πυρκαγιών της περιοχής τους, 

δ. Πραγματοποιούν ασκήσεις αντιπυρικής προστα¬ 
σίας, σε συνεργασία με τους συναρμόδιους φορείς, 

ε. Ελέγχουν τη συνεχή λειτουργία των γραφείων-τμη- 
μάτων της Πολιτικής Προστασίας στη διάρκεια της αντι¬ 
πυρικής περιόδου. 

στ. Μεριμνούν όπως, δια των οικείων φορέων ύδρευ¬ 
σης, πυκνωθεί το δίκτυο κρουνών υδροληψίας των πυρο¬ 
σβεστικών οχημάτων, 

ΑΡΘΡΟ 7 

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

Κάθε χρόνο πραγματοποιούνται συσκέψεις υπηρεσια¬ 
κών παραγόντων του Γ,Ε,ΕΘ.Α. και του Αρχηγείου Πυρο¬ 
σβεστικού Σώματος, με σκοπό την έκδοση διαταγών για 
την υλοποίηση των εξής: 

1. Διάθεση, διασπορά και ετοιμότητα των εναέριων και 
επίγειων μέσω, τνάλογα με τη διαθεσιμότητα καθώς και 
λοιπές λεπτομέρειες του έργου, που έχει συμφωνηθεί να 
εκτελεστεί, κατά τις συσκέψεις του άρθρου 2 από τις Έ¬ 
νοπλες Δυνάμεις, για τις ανάγκες της δασοπυρόσβεσης, 

2. Διάθεση ελικοπτέρων, μετά από έγκριση του αντί¬ 
στοιχου Γενικού Επιτελείου, για το συντονισμό του έργου 
της κατάσβεσης σε σοβαρές δασικές πυρκαγιές και την 
οργάνωση της εναέριας επιτήρησης καθώς επίσης και 
συμμετοχή με μέσα και προσωπικό του Γ.Ε.ΕΘ.Α. στην 
οργάνωση και λειτουργία των μικτών εποχούμενων περι¬ 
πόλων καθώς και τη διάθεση κατάλληλου πλοίου για με¬ 
ταφορά πυροσβεστικών οχημάτων και προσωπικού σε 
νησιά, προς ενίσχυση των πυροσβεστικών δυνάμεων, σε 
περίπτωση μεγάλης πυρκαγιάς, 

3. Τη μείωση κατά το δυνατό των εκτελούμενων βολών 
κατά τη θερινή περίοδο και σε συνεργασία με το 
Σ.Ε.Κ.Υ.Π.Σ./Σ.Κ.Ε,Δ, την αναβολή τους κατά τις επικίνδυ¬ 
νες ημέρες. Σε κάθε περίπτωση ενημερώνεται η αρμόδια 
τοπική Πυροσβεστική Υπηρεσία για τη λήψη των αναγκαί¬ 
ων μέτρων. 

4. Καθαρισμό της βλάστησης ε\τός και πέριξ στρατιω¬ 
τικών εγκαταστάσεων. 

5. Διάθεση Αξιωματικών για τη στελέχωση του 
Σ.Ε.Κ.Υ.Π.Σ./Σ.Κ.Ε.Δ, κατά την αντιπυρική περίοδο. 

6. Έκδοση πάγιας διαταγής για τη συμμετοχή του επι¬ 
κεφαλής Αξιωμαπκού στο Σ.Τ,Ο στην περίπτωση που 
διατίθενται μέσα και προσωπικό των Ενόπλων Δυνάμεων. 

7. Η Ε.Μ.Υ. παρέχει κατά τη διάρκεια της αντιπυρικής 
περιόδου καθημερινές μετεωρολογικές προγνώσεις στο 

Σ.Ε.Κ,Υ.Π.Σ,/Σ,Κ.Ε.Δ. και εκδίδει ειδικά δελτία καιρού, ό- 
ταν αυτό κρίνεται σκόπιμο. Επίσης παρέχει ετήσια μετεω¬ 
ρολογικά και λοιπά σχετικά στοιχεία όταν της ζητηθούν. 

8, Δια των αρμοδίων επιτελείων του οργανώνει ασκή¬ 
σεις διαβίωσης Στρατιωτικών Τμημάτων σε ευπαθείς δα¬ 
σικές περιοχές με σκοπό καιτη φύλαξή τους. 

ΑΡΘΡΟ8 

ΛΟΙΠΟΙ ΕΜΠΛΕΚΟΜΕΝΟΙ ΦΟΡΕΙΣ 
1. Το Υπουργείο Εξωτερικών συντονίζει μέσω των αρ¬ 
μοδίων Διευθύνσεων του, τα Υπουργεία Πολιτισμού και Ε¬ 
πιστημών, Δημόσιας Τάξης, Γεωργίας και Μακεδονίας 
Θράκης για τη λήψη ειδικών μέτρων πυροπροστασίας 
του Αγίου Όρους, Διατυπώνει αιτήματα για διακρατική 
βοήθεια σε περιπτώσεις που αυτό κρίνεται απαραίτητο 
και προβαίνει στις απαραίτητες ενέργειες για την απρό¬ 
σκοπτη λειτουργία του μηχανισμού πυρόσβεσης στα σύ- 
νορατηςχώρας (άδειαπροσέγγισηςτωνπυροσβεστικών 
αεροσκαφών, υδροληψία, κ.λ.π). 

2* Το Υπουργείο Τύπου και Μέσων Μαζικής Ενημέρω¬ 
σης σε συνεργασία με την αρμόδια Διεύθυνση του Αρχη¬ 
γείου Πυροσβεστικού Σώματος μεριμνά για τη μετάδοση 
κατάλληλων μηνυμάτων, σχετικά με την πυρασφάλεια - 
πυροπροστασία και ειδικότερα συνδράμει στα πλαίσια 
των αρμοδιοτήτων του στην ενημέρωση του πληθυσμού 
για το πρόβλημα των δασικών πυρκαγιών. 

3. Το Υπουργείο Υγείας και Πρόνοιας διαθέτει ασθενο¬ 
φόρα οχήματα σε περιπτώσεις μεγάλων πυρκαγιών, όταν 
αυτό κριθεί απαραίτητο από το Σ.Τ.Ο, Επίσης, ως Αρχή 
που χορηγεί άδειες λειτουργίας κατασκηνώσεων, είναι υ¬ 
πεύθυνο για τη λήψη όλων των μέτρων πυροπροστασίας, 
τη χορήγηση των απαραιτήτων βεβαιώσεων και την ύ¬ 
παρξη σχεδίων εκκένωσης αυτών. Ιδιαίτερη προσοχή 
πρέπει να δίνεται σε κατασκηνώσεις εντός και πλησίον 
δασικών εκτάσεων. 

4. Το Υπουργείο Πολιτισμού και Επιστημών πραγματο¬ 
ποιεί έγκαιρα δια των αρμοδίων οργάνων του, τους απα¬ 
ραίτητους καθαρισμούς εντός και πλησίον αρχαιολογι¬ 
κών χώρων και είναι υπεύθυνο για την εγκατάσταση μονί¬ 
μων συστημάτων πυροπροστασίας εντός αρχαιολογικών 
χώρων, όπου αυτό είναι δυνατό να πραγματοποιηθεί. 

5 Το Υπουργείο Εθνικής Παιδείας και Θρησκευμάτων 
καταρτίζει σχέδια εκκενώσεως των κατασκηνώσεων επο- 
πτείας του, σε συνεργασία με τη Γενική Γραμματεία Πολι¬ 
τικής Προστασίας και το Υπουργείο Υγείας και Πρόνοιας, 
εκδίδει βιβλία ή φυλλάδια περιβαλλοντικού περιεχομένου 
και οργανώνει προγράμματα ενημέρωσης σχετικά με τα 
πρόβλημα των πυρκαγιών σε όλες πς βαθμίδες εκπαί¬ 
δευσης. 

6. Το Υπουργείο Αιγαίου, σε συνεργασία με το Αρχηγείο 
Πυροσβεστικού Σώματος και το Υπουργείο Εθνικής Άμυ¬ 
νας, μεριμνά για την παροχή της απαιτούμενης υποστή¬ 
ριξης, στα πλαίσια των αρμοδιοτήτων του, στα κλιμάκια 
των εναέριων μέσων που σταθμεύουν στα νησιά του Αι¬ 
γαίου και για την ενημέρωση και συμμετοχή του πληθυ¬ 
σμού στην πρόληψη και καταστολή των δασικών πυρκα¬ 
γιών στην περιοχή ευθύνης του. Επίσης ενεργοποιεί τους 
Ο.Τ.Α, για ουσιαστική συμμετοχή τους στην πρόληψη και 
καταστολή των πυρκαγιών. 

7. Το Υπουργείο Περιβάλλοντος Χωροταξίας και Δημο¬ 
σίων Έργων εκτελεί τα απαραίτητα έργα πρόληψης πυρ¬ 


καγιών στα πρανή του οδικού δικτύου που εποπτεύει και 
κοινοποιεί στο Αρχηγείο Πυροσβεστικού Σώματος κάθε 
χρόνο πίνακα των μηχανικών μέσων που μπορούν να χρη¬ 
σιμοποιηθούν στην αντιμετώπιση πυρκαγιών και όταν 
χρειαστεί τα διαθέτει για το σκοπό αστό. Επίσης μεριμνά 
όπως η ΕΎ.Δ.Α.Π. πυκνώσει το δίκτυο κρουνών υδρολη¬ 
ψίας των πυροσβεστικών οχημάτων στην περιοχή ευθύ¬ 
νης της. 

8Το Υπουργείο Ανάπτυξης μεριμνά για τους Οργανι¬ 
σμούς που είναι υπό την εποπτεία του ως εξής: 

α. Η Δ Ε.Η» σχεδιάζει και υλοποιείτο απαραίτητα έργα 
και λαμβάνει όλα τα απαραίτητα μέτρα στο δίκτυο διανο¬ 
μής, έτσι ώστε να περιοριοθούν στο ελάχιστο οι πιθανό¬ 
τητες έναρξης και εξάπλωοης πυρκαγιάς εξαιτίας αυτού. 
Για την υλοποίηση τέτοιων μέτρων συνεργάζεται με τις 
Περιφερειακές Υπηρεσίες του Πυροσβεστικού Σώματος 
και της Δασικής Υπηρεσίας. Επίσης γνοιστοποιεί οτο Αρ¬ 
χηγείο Πυροσβεστικού Σώματος πίνακες με το διαθέσιμο 
μηχανολογικό εξοπλισμό της, που μπορεί να χρησιμοποιώ 
ηθεί στην καταστολή των πυρκαγιών και διαθέτει αυτόν, 
όταν κριθεί απαραίτητο. 

β. Ο Ελληνικός Οργανισμός Τουρισμού με τα περιφε¬ 
ρειακά γραφεία αυτού καταβάλει κάθε προσπάθεια στον 
τομέα της ενημέρω σης του πληθυσμού και κυρίως των ξέ¬ 
νων επισκεπτών στις κρίσιμες περιοχές (νησιά, παράκτιες 
περιοχές κλπ). 

9, Το Υπουργείο Μεταφορών και Επικοινωνιών μεριμνά 
για τους Οργανισμούς και τις Υπηρεσίες που είναι υπό την 
εποπτεία του ως εξής: 

α. Ο Ο.Τ,Ε. φροντίζει για την έκδοση των σχετικών ε¬ 
γκυκλίων προς τα περιφερειακά γραφεία αυτού, ώστε να 
γίνεται άμεση αποκατάσταση των επικοινωνιών μετά από 
πυρκαγιές και συνεργάζεται με το Αρχηγείο Πυροσβεστι¬ 
κού Σώματος για τη βελτίωση των ασυρμάτων και ενσυρ- 
μάτο^ν επικοινωνιών. 

β. Ο Ο.Σ.Ε. εφαρμόζει πρόγραμμα καθαρισμού της 
βλάστησης και φύτευσης σχετικά δύσφλεκτων δασοπονι- 
κών ειδών στις εκτάσεις κατά μήκος και σε εύλογη από¬ 
σταση εκατέρωθεν του άξονα σιδηροτροχιών σε συνερ¬ 
γασία με τις Περιφερειακές Υπηρεσίες της Δασικής Υπη¬ 
ρεσίας. Επίσης ενημερώνει το επιβατικό κοινό, ώστε να 
αποφεύγεται το πέταγμα αναμμένων τσιγάρων. 

γ. Η Υπηρεσία Πολιτικής Αεροπορίας εκδίδει σχετικές 
οδηγίες για τη συμμετοχή των πολιτικών αεροπορικών ε¬ 
ταιριών στην έγκαιρη αναγγελία των πυρκαγιών μέσω των 
πύργων ελέγχου των Αεροδρομίων, καθώς επίσης και για 
την παροχή των απαραίτητων διευκολύνσεων στα εναέ¬ 
ρια μέσα, που εμπλέκονται στον αντιπυρικό αγώνα, από 
πολιτικά αεροδρόμια (διευκολύνσεις απο/προσγείωσης, 
ανεφοδιασμό κλπ). 

10. Το Υπουργείο Εμπορικής Ναυτιλίας διαθέτει, μετά 
από συνεννόηση με το Αρχηγείο Πυροσβεστικού Σώμα¬ 
τος, μέσα για εναέρια επιτήρηση, σύμφωνα με τις δυνα¬ 
τότητες που υπάρχουν Τα μέσα αυτά θα εντάσσονται στο 
πρόγραμμα Εναέριας Επιτήρησης Δασικών Εκτάσεων 
Λεκανοπεδίου Αττικής, που θα εκπονείται από το Γ.Εϊ.Α. Ε¬ 
πίσης διευκολύνει με τις Υπηρεσίες που εποπτεύει το έρ¬ 
γο της υδροληψίας των αεροσκαφών και ελικοπτέρων, τη 
μετάβαση πυροσβεστικών οχημάτων και βυτιοφόρων ο¬ 
χημάτων μεταφοράς καυσίμου αεροσκαφών σε περιοχές 
που η μεταφορά αυτών πρέπει να πραγματοποιηθεί με 

πλοία και συνδράμει, μετά από συνεννόηση με τα αρμό¬ 
δια όργανα του Υπουργείου Εθνικής Άμυνας, σπς ενέρ¬ 
γειες διάσωσης αναγκαστικά προσθαλασσομένου (λόγω 
βλάβης) πυροσβεστικού αεροσκάφους. 

11. Δημόσιες Υπηρεσίες, Οργανισμοί και Επιχειρήσεις, 
που διαθέτουν οχήματα με περιστρεφόμενους προβολείς 
οροφής καθώς και υδροφόρα οχήματα, συμμετέχουν δι’ 
αυτών σε οργάνου με νες από τις Νομαρχιακές Αυτοδιοι¬ 
κήσεις περιπολίες οχημάτων πέριξ και εντός ευαίσθητων 
περιαστικών δασών σε επικίνδυνες για έναρξη πυρκαγιάς 
ημέρες του θέρους. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Μαΐου 1999 

Οί ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗ Μ, Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΑΠ. * ΑΘ. ΤΙΟΧΑΤΖΟΠΟΥΛΟΣ 

ΥΦΥΠ. ΟΙΚΟΝΟΜΙΚΩΝ ΥΦΥΠ. ΓΕΩΡΓΊΑΣ 

Ν!Κ. ΧΡΙΣΤΟΔΟΥΛΑΚΗΣ ΠΑΡΑΣΚΕΥΑΣ ΦΟΥΝΤΑΣ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ ΥΦΥΓΊ. ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΦΑΡΜΑΚΗΣ ΜΙΧ. ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βί. 9 Γ 

ΙΝΤΕΡΝΕΤ: ΜοΙ,θγ 
β-ππ£πΙ: ην&5 @ ΗοΙ.9 Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α. Ε, - Ε, Π. Ε. 5225 761 

5230 041 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ, 524Θ 141 

Βιβλιοθήκη παλαιών Φ.Ε.Κ. 524Θ 188 

Οδηγίες για δημοσιεύματα Α.Ε. - Ε.Π,Ε, 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ, 5248 320 

ΘΕΣΣΑΛΟΝΙΚΗ 

Βασ. Όλγας227-Τ.Κ.54100 (031) 423956 

ΠΕΙΡΑΙΑΣ 

Νικήτα 6-8 Τ.Κ, 185 31 4135 228 

ΠΑΤΡΑ 

Κορίνθου 327- Τ.Κ. 262 23 <061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 658 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^πό 8 σελίδες και άνω ιΐροσαύξηση 100 δρχ. ανά θσέλιδοή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π,Δ., Συμβάσειςκ.λπ.) 

Β Γ (Υπουργικές αποφάσεις κ,λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π,Σ.) 

Ν.Π.ΔΔ. (Διορισμοί κ.λπ. προσωπικού Ν,Π.ΔΑ) 
ί ΐαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής ιδιοκτησίας {Δ.Ε,Β,ί.) 

Ανωτάτου Ειδικού Δικαστηρίου (Α.Ε,Δ.) 

Προκηρύξεων Α,Σ.Ε.Π. 

Ανωνύμων Εταιρειών & Ε.Π,Ε. 

60.000 δρχ. 3.000 δρχ. 

70.000 «· . 3-500 - , 

15.000 » . 750 » . 

70.000 » . 3.500 * , 

30.000 » , 1,500 » . 

15,000 » . 750 » . 

5,000 * . 250 η , 

10.000 » , 500 » . 

3.000 . 150 * , 

10,000 * , 500 * . 

250.000 » . 12.500 « , 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου, 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμου οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα, 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08.00 , έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



















